28 Il-MALTI Ftit Weraq mis-Slovenja IDANA Nina qaltli: nikteb ħolma kull lejla fuq il-paġni tal-ktieb tiegħi; niktibha kull kulur u b'ħafna forom. Issa, li qabeż nofsinhar, bilqiegħda fuq bank griż f'din il-pjazzetta, Nina tiċċassa lejn il-weraq sieket biex forsi Ilejla tikteb ħolma oħra u tkompli hekk sakemm il-ktieb jimtlielha. Fl-Istazzjon tat-Tren ta' Ljubljana Jongħos l-istazzjon fid-dlam, filgħaxija. Inpejjep sigarett maġenb id-daħla. Inħares lejn l-uċuħ li bilkemm jidhru jittawlu lejn l-uċuħ nofshom mgħottija mnejn jixref misterjuż id-dawl ta' ħarsthom. Tren ieħor ġej u ieħor dalwaqt sejjer. U nintebaħ li Ilejla l-qamar kwinta. Medana fiż-Żernig Warajk, ħanini, tielgħa xemx sabiħa, u xagħrek jitwal ma' kull siegħa ġdida, ma' kull buffura riħ li titla' mgħaġġla l-għoljiet mimlija għeneb se jixpakka. Ridt naħtfu daż-żerniq, nibdlu f'rikordju ħa nġorru dejjem miegħi kulfejn nersaq. Għax ġieli dak li tara ma jkunx minnu. Ix-xita nieżla qliel u s-sema mdallam. Medana bil-Lejl Qagħad jistenna leħen jikser is-sikta. Qagħad jikkontempla d-dlam li nfirex f'daqqa. Ipprova jgħodd il-passi qalb id-dwieli u jifhem il-messaġġi ta' elf grillu. Fuq rasu ddendel qamar kbir u abjad. Ma kien hemm ħadd.